The Falcon and the Winter Soldier

Το ***The Falcon and the Winter Soldier*** είναι αμερικανική τηλεοπτική μίνι σειρά που δημιουργήθηκε από τη Μάλκολμ Σπέλμαν για τη συνδρομητική πλατφόρμα Disney+. Είναι βασισμένη στα Marvel Comics και σε αυτήν πρωταγωνιστούν οι Σαμ Γουίλσον/Falcon και Μπάκι Μπαρνς/Winter Soldier. Είναι η δεύτερη τηλεοπτική σειρά του Κινηματογραφικού Σύμπαντος της Marvel (MCU) η οποία γίνεται σε παραγωγή των Marvel Studios. Η ιστορία της συμβαδίζει με τα γεγονότα των ταινιών του MCU και είναι τοποθετημένη έξι μήνες αφού ο Σαμ Γουίλσον πήρε τον τίτλο του Captain America στην ταινία *[[Εκδικητές: Η Τελευταία Πράξη]]* (2019). Ο Γουίλσον συνεργάζεται με τον Μπάκι Μπαρνς για να σταματήσουν μερικούς αντιπατριώτες που πιστεύουν ότι ο κόσμος ήταν καλύτερος κατά τη διάρκεια του Αφανισμού. Ο Σπέλμαν ανέλαβε ως βασικός σεναριογράφος της σειράς, την οποία σκηνοθέτησε η Κάρι Σκόγκλαντ.

Ο Σεμπάστιαν Σταν και ο Άντονι Μακί επέστρεψαν στους ρόλους τους ως Μπάκι Μπαρνς και Σαμ Γουίλσον, αντίστοιχα, από τη σειρά ταινιών. Πρωταγωνιστούν επίσης, ο Γουάιατ Ράσελ, η Έριν Κέλιμαν, ο Ντάνι Ραμίρεζ, ο Ζορζ Σεν-Πιερ, η Αντεπέρο Οντίγε, ο Ντον Τσιντλ, ο Ντάνιελ Μπρουλ, η Έμιλι ΒανΚαμπ, η Φλόρενς Κασούμπα και η Τζούλια Λουί-Ντράιφους. Από τον Σεπτέμβριο του 2018, τα Marvel Studios είχαν αρχίσει την ανάπτυξη μίνι σειρών για το Disney+, οι οποίες θα ήταν επικεντρωμένες σε υποστηρικτικούς χαρακτήρες των ταινιών του MCU, όπως ο Γουίλσον και ο Μπαρνς. Ο Σπέλμαν προσλήφθηκε τον Οκτώβριο και επέλεξε να εστιάσει στα ρατσιστικά και πολιτικά προβλήματα που προέκυψαν από το γεγονός ότι η ασπίδα του Captain America δόθηκε στον Σαμ Γουίλσον, έναν μαύρο άντρα, στο τέλος του *Η Τελευταία Πράξη*. Το *The Falcon and the Winter Soldier* ανακοινώθηκε επίσημα τον Απρίλιο του 2019, όταν επιβεβαιώθηκε ότι ο Σταν και ο Μακί θα πρωταγωνιστήσουν. Η Σκόγκλαντ ανέλαβε τη σκηνοθεσία τον επόμενο μήνα. Τα γυρίσματα ξεκίνησαν τον Οκτώβριο του 2019 στην Ατλάντα της Τζόρτζια, πριν μετακινηθούν στην Τσεχία τον Μάρτιο του 2020. H παραγωγή σταμάτησε λόγω της πανδημίας COVID-19, αλλά συνέχισε στην Ατλάντα τον Σεπτέμβριο του 2020 και ολοκληρώθηκε τον Οκτώβριο στην Τσεχία.

Η σειρά *The Falcon and the Winter Soldier* έκανε πρεμιέρα στις 19 Μαρτίου 2021 και ολοκληρώθηκε στις 23 Απριλίου, αποτελούμενη συνολικά από έξι επεισόδια. Αποτελεί μέρος της Τέταρτης Φάσης του MCU. Η σειρά έλαβε θετικές κριτικές, με τους κριτικούς να τονίζουν τη χημεία των ηθοποιών και τον κοινωνικό σχολιασμό της σειράς, αλλά σχολίασαν αρνητικά τη ροή της. Έλαβε αρκετά βραβεία και υποψηφιότητες, συμπεριλαμβανομένων και πέντε υποψηφιοτήτων για Βραβείο Έμμυ Ζώνης Υψηλής Τηλεθέασης. Η ταινία *[[Captain America: Θαυμαστός Καινούριος Κόσμος]]* κυκλοφόρησε στις 14 Φεβρουαρίου 2024, ως συνέχεια της σειράς.

## Σύνοψη
Έξι μήνες αφού του δόθηκε ο τίτλος του Captain America στο τέλος του *[[Εκδικητές: Η Τελευταία Πράξη]]* (2019), ο Σαμ Γουίλσον συνεργάζεται με τον Μπάκι Μπαρνς σε μία παγκόσμια αποστολή για να σταματήσουν μία αντιπατριωτική ομάδα, τους Flag Smashers, που έχουν ενισχυθεί με μία αναδημιουργία του Ορού του Υπερστρατιώτη και πιστεύουν ότι ο κόσμος ήταν καλύτερος κατά τη διάρκεια του Αφανισμού.

## Ηθοποιοί και χαρακτήρες
* Σεμπάστιαν Σταν ως Τζέιμς "Μπάκι" Μπαρνς / Winter Soldier / White Wolf:Ένας σωματικά ενισχυμένος στρατιώτης και ο καλύτερος φίλος του Στιβ Ρότζερς από τη δεκαετία του 1940, ο οποίος είχε θεωρηθεί ότι σκοτώθηκε κατά τη διάρκεια του Β' Παγκοσμίου Πολέμου, πριν εμφανιστεί ως ένας εκτελεστής, που έχει υποστεί πλύση εγκεφάλου, στο σήμερα. Ο βασικός σεναριογράφος Μάλκολμ Σπέλμαν σημείωσε ότι ο Μπαρνς δεν έχει κάνει "τίποτα άλλο παρά να πολεμάει" τα τελευταία 100 χρόνια, και η σειρά δεν θα μπορούσε να αποφύγει να αναφερθεί στο τραύμα το οποίο του έχει αφήσει όλο αυτό. Ο Σταν εξήγησε ότι ο Μπαρνς θα πάλευε με το δολοφονικό παρελθόν του, ενώ παράλληλα προσαρμόζεται στη ζωή του 21ου αιώνα χωρίς τον Ρότζερς, παθαίνοντας κρίση ταυτότητας. Η συμπαραγωγός Ζόι Νέιτζελχουτ εξήγησε ότι ο Μπαρνς θα δούλευε για να "ξαλαφρώσει τον εαυτό του" από το παρελθόν του ως Winter Soldier, αλλά η σκοτεινότερα πλευρά του χαρακτήρα θα υπήρχε ακόμα στη σειρά.
* Άντονι Μακί ως Σαμ Γουίλσον / Falcon / Captain America:Ένας Εκδικητής και πρώην αλεξιπτωτιστής εκπαιδευμένος από τον στρατό σε εναέρια μάχη με τη χρήση μιας ειδικά σχεδιασμένης συσκευής που φέρει φτερά. Ο Γουίλσον πήρε την ασπίδα του Captain America από τον Ρότζερς στο τέλος του *[[Εκδικητές: Η Τελευταία Πράξη]]* (2019), και η σειρά επεκτείνεται σε αυτή τη στιγμή για να εξερευνήσει τις επιπτώσεις που έχει το γεγονός ότι αυτός ο τίτλος δόθηκε σε έναν μαύρο άντρα. Ο Γουίλσον, αρχικά, συνεχίζει να χρησιμοποιεί το ψευδώνυμο του Falcon στη σειρά, και ο Μακί είπε ότι η ιστορία θα παρουσιάσει την ασπίδα ωες ένα εμπόδιο για τον χαρακτήρα. Πρόσθεσε ότι ο Γουίλσον αναρωτιέται πως "ένας μαύρος άντρας θα μπορούσε να αντιπροσωπεύσει μία χώρα, η οποία δεν τον αντιπροσωπεύει". Ο Γουίλσον, τελικά, παίρνει την ασπίδα και γίνεται ο νέος Captain America.
* Γουάιατ Ράσελ ως Τζον Γουόκερ / Captain America / U.S. Agent:Ένας παρασημοφορημένος λοχαγός στους Rangers του Στρατού των Η.Π.Α., και ο νέος Captain America, επιλεγμένος από την κυβέρνηση των Η.Π.Α.. Προσπαθεί να συμμετέχει με τον Γουίλσον και τον Μπαρνς στη μάχη τους, και θεωρεί ότι αποτελεί καλύτερη προσωποποίηση των Αμερικάνικων αξιών από ότι ήταν ο Ρότζερς. Αφού του αφαιρείται ο τίτλος του Captain America, ο Γουόκερ παίρνει το ψευδώνυμο U.S. Agent από τη Βαλεντίνα Αλέγκρα ντε Φοντέν. Ο Σπέλμαν περιέγραψε τον Γουόκερ ως έναν στρατιώτη που έχει "κάνει όλα όσα του έχει ζητήσει η πατρίδα του" και τώρα βρίσκεται αντιμέτωπος με μία πραγματικότητα όπου η ζωή του και το αίσθημα του καθήκοντος στις Ηνωμένες Πολιτείες "τον προκάλεσε με έναν τρόπο που αναστατώνει και εξαφανίζει το προνόμιο του". Ο Ράσελ πρόσθεσε ότι ο Γουόκερ ήταν ένας "πιστός υπάλληλος" που μπορεί να μπει μέσα "σε γκρίζες ζώνες" για να ολοκληρώσει την αποστολή του. Τον προσέλκυσαν οι "διαχωρισμοί" του χαρακτήρα και είχε χώρο για να σχεδιάσει τον χαρακτήρα, καθώς αυτή είναι η εισαγωγή του στο MCU. Ο Σπέλμαν είπε ότι ο Γουόκερ εμπνεύστηκε από τον χαρακτήρα των κόμικς, ο οποίος χρησιμοποιεί το ψευδώνυμο U.S. Agent, αλλά η σειρά είχε απομακρυνθεί από την εκδοχή των κόμικς για να προσθέσει μερικές διαφορετικές διαστάσεις σε αυτήν την εκδοχή. Ο Φάιγκι πρόσθεσε ότι ένας λευκός άντρας, όπως ο Ράσελ, πήρε στοχεύμενα τον ρόλο ως νέος Captain America ως ένα σχόλιο για το πως η κυβέρνηση των Η.Π.Α. δεν θα ήθελε ένα μαύρο άντρα, όπως ο Γουίλσον, να πάρει αυτόν τον ρόλο.
* Έριν Κέλιμαν ως Κάρλι Μόργκενθο:Η αρχηγός της αντιπατριωτικής ομάδας, τους Flag Smashers, οι οποίοι έχουν ενισχυθεί με μία αναδημιουργία του Ορού του Υπερστρατιώτη και πιστεύουν ότι ο κόσμος ήταν καλύτερος κατά τη διάρκεια του Αφανισμού, πολεμώντας για ανοιχτά εθνικά σύνορα. Ο Σπέλμαν αποκάλεσε τη Μόργκενθο "την κόλλα της σειράς". Το Flag-Smasher στα κόμικς είναι μία ταυτότητα που χρησιμοποιείται από άντρα χαρακτήρα, γνωστό ως Καρλ Μόργκενθο. Η Κέλιμαν ένιωσε πως ήταν "σημαντικό" ότι ο χαρακτήρας άλλαξε φύλο για τη σειρά, δίνοντας στις νεαρές γυναίκες έναν χαρακτήρα τον οποίο θα μπορούσαν "να θαυμάσουν και να ταυτιστούν σήμερα". Πρόσθεσε ότι από τη στιγμή που η Κάρλι δεν έίναι ένας μεσήλικος άντρας όπως ο Καρλ, η άποψη της για τη ζωή και οι πράξεις της προέρχονται από μία διαφορετική οπτική.
* Ντάνι Ραμίρεζ ως Χοακίν Τόρρες:Ένας υποσμηναγός της Πολεμικής Αεροπορίας των Η.Π.Α. που δουλεύει ως προσωπικό υποστήριξης του Γουίλσον και ερευνά τους Flag Smashers. Η σκηνοθέτης Κάρι Σκόγκλαντ αποκάλεσε τον Τόρρες "ένα μικρό κουταβάκι" που είναι θαυμαστής του Falcon και απολαμβάνει που μπορεί να δουλεύει κοντά του.
* Ζορζ Σεν-Πιερ ως Ζορζ Μπατρόκ: Ένας μισθοφόρος που είναι ο αρχηγός της εγκληματικής ομάδας LAF.
* Αντεπέρο Οντίγε ως Σάρα Γουίλσον:Η αδελφή του Σαμ, η οποία διευθύνει την οικογενειακή εταιρεία ψαρέματος στη Λουιζιάνα. Η Σάρα αντιπροσωπεύει το γεγονός ότι η Σαμ μεγάλωσε στον Νότο και συμπεριλήφθηκε στη σειρά για να έχει ισχυρές απόψεις και για να παρουσιάσει έναν σημαντικό παράγομτα για τον Σαμ, σχετικά με την απόφαση του να πάρει τον τίτλο του Captain America.
* Ντον Τσιντλ ως Τζέιμς "Ρόουντι" Ρόουντς:Ένας αξιωματούχος της Πολεμικής Αεροπορίας των Η.Π.Α. και ένας Εκδικητής που χρησιμοποιεί τη στολή War Machine. Η Σκόγκλαντ εξήγησε ότι ο Ρόουντς παίζει τον ρόλο του μέντορα για τον Γουίλσον στη σειρά, δίνοντας του ρόλους και υπέρ και κατά σχετικά με την απόφαση του να πάρει τον τίτλο του Captain America, ενώ παρέχει, επίσης, μία ματιά του ευρύτερου μετά τον Αφανισμό.
* Ντάνιελ Μπρουλ ως Χέλμουτ Ζίμο:Ένας βαρόνος της Σοκόβια, που ήταν υπεύθυνος για τη διάλυση των Εκδικητών στο *[[Captain America: Εμφύλιος Πόλεμος]]* (2016). Η σειρά εισάγει την παραδοσιακή μωβ μάσκα του Ζίμο από τα κόμικς, πράγμα που ενθουσίασε τον Μπρουλ όταν έμαθε ότι θα τη φορέσει Ένιωθε σαν ένας πραγματικός "βαρόνος" όταν φορούσε την ανανεωμένη στολή του, το οποίο αναδείκνυε περισσότερο την "αριστοκρατική" εκδοχή του χαρακτήρα Βαρόνου Ζίμο από τα κόμικς. Ο Μπρουλ ενθουσιάστηκε με την επιστροφή του στον ρόλο και απόλαυσε την αυξημένη αίσθηση του χιούμορ που είχε ο χαρακτήρας, προσθέτοντας ότι η σειρά του φαινόταν και οικεία αλλά και φρέσκια σε σύγκριση με το *Εμφύλιος Πόλεμος*. Η Σκόγκλαντ ενθουσιάστηκε που εξερεύνησε την πολυπλοκότητα του Ζίμο μετά το σκοτεινό σημείο που τον άφησε το *Εμφύλιος Πόλεμος*, με τη σειρά να δείχνει ότι έχει χάσει τα πάντα και πληρώνει για τα εγκλήματα του. Ο Σπέλμαν είπε ότι η σειρά θα εξερευνούσε την ιστορία προέλευσης του Ζίμο και το γεγονός ότι ο χαρακτήρας αντιμετώπιζε τον εαυτό του ως ήρωα.
* Έμιλι ΒανΚαμπ ως Σάρον Κάρτερ/ Power Broker:Μία πρώην πράκτορας της S.H.I.E.L.D. και της CIA και ανηψιά της Πέγκι Κάρτερ, η οποία έχει γίνει ο εγκληματικός αρχηγός του Μάντριπουρ, γνωστή ως Power Broker, αφού είναι φυγάς από όταν εμφανίστηκε τελευταία φορά στο *Εμφύλιος Πόλεμος*. Η ΒανΚαμπ εξήγησε ότι η Κάρτερ βρίσκεται σε ένα "αρκετά σκοτεινό σημείο" στην αρχή της σειράς, και την ενδιέφερε να εξερευνήσει νέες πλευρές της, όπως ο θυμός της, προσθέτοντας ότι η Κάρτερ έιχε "ένα επιπλέον πλεονέκτημα" και έναν "άσσο στο μανίκι της". Παρόλο που η σειρά δεν εξηγεί πολλά για αυτά που πέρασε η Κάρτερ από την τελευταία φορά που εμφανίστηκε, με την εκτελεστική συμπαραγωγό Ζόι Νέιτζελχουτ να σημειώνει ότι η ιστορία του χαρακτήρα εξελίχθηκε εκτός οθόνης, ενώ η ΒανΚαμπ είπε ότι το σημείο στο οποίο έχει καταλήξει δίνει "μία αίσθηση ότι δεν ήταν πάντα εύκολο και ότι οι θυσίες που έχει κάνει δεν άξιζαν πάντα τον κόπο στο μυαλό της". Όταν η ΒανΚαμπ έμαθε ότι η Κάρτερ ήταν ο Power Broker, ένιωσε ότι αυτό εδραίωσε την εκδοχή του χαρακτήρα που εμφανίζεται στη σειρά, και αποκάλεσε την αποκάλυψη "πολύ ταιριαστή, επειδή πληγώθηκε και περιφρονήθηκε πολύ με αποτέλεσμα να γίνει απατεώνας". Ο Σπέλμαν είπε ότι οι σεναριογράφοι επέλεξαν να μην "είναι ψεύτικοι" λέγοντας απλώς ότι κρυβόταν, αλλά μάλλον, δεδομένου ότι προηγουμένως είχε "μία πολύ νεανική ποιότητα μέσα της", η Κάρτερ μπόρεσε να "εξελιχθεί", επειδή περιφρονήθηκε από την Κοινότητα Πληροφοριών.
* Φλόρενς Κασούμπα ως Άγιο: Ένα μέλος των Dora Milaje, την ομάδα ειδικών δυνάμεων της Γουακάντα, που αποτελείται μόνο από γυναίκες.
* Τζούλια Λουί-Ντράιφους ως Βαλεντίνα Αλέγκρα ντε Φοντέν:Μία κόμμισα που συναντιέται με τον Γουόκερ και του δίνει το ψευδώνυμο U.S. Agent. Ο εκτελεστικός παραγωγός Νέιτ Μουρ περιέγραψε τη Φοντέν ως μία πιο αστείο αλλά πιο σκοτεινή εκδοχή του Νικ Φιούρι, η οποία έχει μυστικά και κινείται στην "ηθικά γκρίζα ζώνη", με τον εκτελεστικό παραγωγό Κέβιν Φάιγκι να περιγράφει πως βρίσκεται "σε λειτουργία στρατολόγησης".

Μέλη των Flag Smashers, που κάνουν συχνές εμφανίσεις, περιλαμβάνουν τον Ντέσμοντ Τσιάμ ως Ντόβικ, την Ντάνι Ντιτέ ως Τζίτζι, την Ίντια Μπουσέι ως ΝτιΝτι, τον Ρενς Ριβιέρα ως Λένοξ, τον Τάιλερ Ντιν Φλόρες ως Ντιέγκο, και τον Νόα Μίλς ως Νίκο. Επίσης, συχνές εμφανίσεις κάνουν η Έιμι Ακίνο ως Κριστίνα Ρέινοτ, η ψυχοθεραπεύτρια του Μπαρνς, ο Τσέις Ρίβερ ΜακΤζι και ο Άαρον Χέινς ως οι ανηψιοί του Γουίλσον, Κας και Α. Τζ., ο Άλφι Χιορθ ως ένας γερουσιαστής των Η.Π.Α. που είναι ο εκπρόσωπος των Η.Π.Α. στο Διεθνές Συμβούλιο Επαναπατρισμού, ο Κλε Μπένετ ως Λεμάρ Χόσκινς / Battlestar, ένας επιλοχίας του Στρατού των Η.Π.Α. και συνεργάτης της δύναμης κρούσης του Captain America, που έχει ιδρύσει ο Γουόκερ, ο Καρλ Λάμπλι ως Αζέια Μπράντλεϊ, ένας Αφροαμερικάνος βετεράνος του πολέμου της Κορέας και υπερστρατιώτης που φυλακίστηκε και του έγιναν πειράματα για περισσότερα από 30 χρόνια, ο Ελάιτζα Ρίτσαρντσον ως ο εγγονός του Αζέια, Ιλάι Μπράντλεϊ και η Γκαμπριέλ Μπίντλος ως Ολίβια Γουόκερ, η σύζυγος του Τζον.

Επίσης, έκτακτες εμφανίσεις έκαναν οι Κεν Τακεμότο ως Γιόρι Νακαχίμα, ο πατέρας ενός από τα θύματα του Winter Soldier's victims, η Μίκι Ισικάγουα ως Λία, μία σερβιτόρα που βγαίνει ραντεβού με τον Μπαρνς, ο Νες Μπατίστα ως Ματίας, ένα μέλος των Flag Smashers, ο Νιλ Κοντίνσκι ως Ρούντι, ένας υποστηρικτής των Flag Smashers, η Βερόνικα Φαλκόν ως Ντόνια Μαντάνι, η θετή μητέρα της Μόργκενθο, Ο Ολί Χαασκίβι ως Γουίλφρεντ Νέιτζε, ο επιστήμονας που αναδημιούργησε τον Ορό του Υπερστρατιώτη και ο Νίκολας Πράιορ ως Έζνικ, ο μπάτλερ του Ζίμο. Η Τζανέσια Άνταμς-Γκίνιαρντ και η Ζόλα Ουίλιαμς υποδύονται τη Νόμπλε και τη Γιάμα, αντίστοιχα, και οι δύο μέλη των Dora Milaje. Άλλα μέλη του Διεθνούς Συμβουλίου Επαναπατρισμού περιλαμβάνουν τη Σάλεμ Μέρφι ως Λακόντ, την αντιπρόσωπο από την Ινδία και την Τζέιν Ρουμπάουα ως Άιλα Πέρεζ, την αντιπρόσωπο από τις Φιλιππίνες. Η ανταποκρίτρια της εκπομπής *Good Morning America*, Σάρα Χέινς, κάνει μία σύντομη εμφάνιση ως ο εαυτός της.

## Επεισόδια

## Σημειώσεις

## Παραπομπές

## Εξωτερικοί σύνδεσμοι

*
*
*The Falcon and the Winter Soldier στο Disney+

Κατηγορία:Τηλεοπτικές σειρές του Disney+
Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές βασισμένες σε κόμικς της Marvel
Κατηγορία:Τηλεοπτικές σειρές της Τέταρτης Φάσης του Κινηματογραφικού Σύμπαντος της Marvel
Κατηγορία:Captain America (σειρά ταινιών)
Κατηγορία:Τηλεοπτικές σειρές της Marvel Studios